22.02.2018 12:20 0 429\nБиз баъзан туристларга ҳавас қиламиз. «Уларга маза» деймиз. Мигрантлар ҳақида гап кетса иккига бўлинамиз. Бирларимиз «Ажаб бўлибди, айб ўзларида, ўз юртида шукур қилиб юрмайдими?» десак, бошқаларимиз «Улар мажбурликдан кетган, уларга ҳам осон эмас» деймиз. Қочоқларга келганда эса табиий равишда кўпчилигимизнинг раҳмимиз келади. Лекин бу учала тоифадаги инсонлар кимлар деб сўралса, буни нафақат тушунтириб бера олмаймиз, балки ўзимиз ҳам яхши тушунмаймиз.\nМаълумот учун: 2017 йилда дунё бўйлаб 1,5 миллиард турист саёҳат қилган, 2000 йилдан бери тахминан 200 миллионга яқин мигрант ўз юртини ташлаб бошқа юртларга кетган ва 2008 йилдан бери тахминан 185 миллион киши қочоқлик азобини татиб кўрган. Ҳайратланарли даражада катта сонлар, тўғрими?\nМен имконим ва билимим даражасида бу учала тоифанинг кимлигини тушунтириб беришга ҳаракат қиламан.\nЯқинда француз режиссёри Матё Касовиц 1 дақиқа 38 сониялик видео тақдим этди. Видеода бахтли европалик оила тасвирланган (европаликларга таъсир қилиши учун атайлаб европалик оила тасвирланган). Ўрта ёшлардаги ота ва она, уларнинг икки-уч ёшлардаги қизи ва олти-етти ёшлардаги ўғли. Улар ҳазил-ҳузул билан дастурхон атрофига ўтираётганларида электр розеткасида қисқа туташув юз бериб, розетка ёнида турган ўйинчоқ айиқчага учқун тегиб, ёнғин юз беради. Қўшни хонада чиққан ёнғин катталашиб, оила ёнғинни кўрган пайтида уйнинг анча қисми олов ичида қолиб бўлган бўлади. Шунга қарамасдан оила тобора яқинлашиб келаётган ёнғиндан жони борича қочиб ташқарига чиқадиган эшик томон югуради. Шошганча эшикни очсалар, эшикнинг ташқариси нимагадир қалин бетон девор билан ёпилиб қолган.\nУлар жон-жаҳди билан деворни уриб, одамларни ёрдамга чақирадилар. Лекин ҳеч ким ёрдамга келмайди. Ниҳоят уларнинг устига олов бостириб келиб, ўлимдан қутулишнинг иложи қолмайди. Улар тақдирга тан бериб бир-бирларини қучганча... (ёниб кетадилар). Табиийки, қавс ичида ёзганим видеода тасвирланмаган. Лекин видеодан бу нарса тушуниб олинади.\nҚочоқларнинг вазияти мана шу бўлади. Инсонлар бахтли яшаб юради ва бир куни кутилмаганда уларнинг бошига қайғу тушади ва ҳаётига ўлим шарпаси рахна солади. Бу худди видеодаги каби олов хавфи ёки урушлар, сув тошқини, вулқон отилиши, бўрон, тўфон ва ҳоказолардан келадиган хавф бўлиши мумкин. Шундай пайтда бу инсонлар ўз уйини (давлатини) ташлаб чиқишга ва қўшни давлатларга боришга мажбур бўлади. Ана шу пайтда давлатлар орасидаги чегаралар видеодаги бетон деворга ўхшаб инсонларнинг йўлини тўсади. Шу лаҳзада ўз юртидан Туркияга, Европага ва бошқа давлатларга қочаётган сурияликларни кўз олдингизга келтирсангиз, гап нимадалигини тушуниб оласиз. Бир томондан уларни радикал жангарилар ўлдирмоқда, бошқа томондан эса уларнинг устига бомбалар ташланмоқда. Улар эса ўлмаслик учун бошқа давлатларга қочаман деса, қабул қилишни хоҳламайдилар. Жуда тушунарли бўлиши учун 2010 йили Қирғизистон ўзбекларининг бошига тушган кўргиликларни эслашингиз мумкин. Шундай пайтларда қайсидир давлатлар «бетон девор»ни очсалар, қайсиларидир Венгрияга ўхшаб бетон деворнинг устига янги девор қуриб оладилар.\nҚочоқнинг юридик таърифига келадиган бўлсак, у 1951 йилда Женевада қабул қилинган халқаро конвенция доирасида қабул қилинган. Мазкур конвенцияга биноан «Қочоқ — ирқи, дини, миллати, бирон-бир ижтимоий гуруҳга тегишлилиги ёки сиёсий қарашлари учун таъқиб қилинаётган инсондир». Яъни инсонга қочоқ мақоми берилиши учун юқорида санаб ўтилган таъқиблар мавжуд бўлиши керак. Лекин ҳозир яна бир ҳолат юзага келганки, унинг ўзига хослиги расмийларни ва олимларни ўйлантирмоқда.\nОлимлар «иқлим қочоқлари» деган, кимлардир эса «иқлим мигрантлари» ва бошқа ибораларни ишлатмоқда. Ҳозир ҳар йили тахминан 20 миллион киши экологик сабабларга кўра яшаш жойини ўзгартираётган бўлса, бу кўрсаткич 2050 йилга бориб 200 миллион кишидан ортиб кетиши мумкин дейилмоқда.\nҚадимдан экологик ўзгаришлар табиий равишда юз бериб келган ва бу инсонларнинг ўз юртини ташлаб кетишига, баъзан бутун бошли давлатлар ва ҳатто цивилизацияларнинг (шумерлар) йўқолиб кетишига сабаб бўлгани кузатилган. Давлатларга ўзимиздан қадим Хоразм давлатининг африғийлар сулоласи даврини мисол қилиб келтириш мумкин. Амударё ўз ўзанини ўзгартириб, сув бормай қолиши натижасида африғий хоразмшоҳлар давлатидаги (ҳозир Туркманистон ва Қорақалпоғистон ҳудудида) юзлаб қалъалар ташландиқ ҳолга келиб қолган.\nСаноат инқилобидан ҳозирга қадар завод ва фабрикаларнинг, транспорт (автомобил, самолёт ва ҳ.) ва бошқаларнинг атмосферага зарарли газлар чиқариши оқибатида дунёда нотабиий равишда иқлим ўзгаришлари юз бермоқда. Масалан, бир тарафдан Гренландиядаги музларнинг эриши океанларнинг сатҳи кўтарилишига олиб келиши, натижада инсонлар яшаётган ҳудудлар — ороллар, вилоятлар ва баъзан давлатлар (Бангладеш) сув остида қолиб кетиши ҳеч гап эмас. Бошқа томондан эса Помир тоғидаги музликларнинг меъёридан тез эриши Марказий Осиёда қурғоқчиликка сабаб бўлиши мумкин.\nТўғри, сув сатҳи кўтарилиши туфайли ўз ҳудудини ташлаб кетадиган инсонлар юқоридаги қочоқ деган таърифга тўғри келмайди. Лекин табиат таъқиб қилаётган инсонларнинг ҳам қочишдан бошқа иложи бўлмаслиги мумкин. Масалан, тахминан Тожикистондай майдондаги (143998 км²) Бангладешда ҳозир салкам 165 миллион аҳоли яшайди. Тахминан 2050 — 2100-йилларга бориб Бангладеш қисман (ва ҳатто бутунлай) сув остида қолиши мумкин экан. Дунёдаги минглаб оролларнинг қисмати ҳам шундай бўлиши эҳтимолдан холи эмас. Энди тасаввур қилинг, шундай пайтда бангладешликлар Ҳиндистон, Хитой ёки Ўзбекистонга қочиб келса, уларнинг мақоми қандай бўлади?\nХудди мана шундай ҳолат Африка қитъасининг бир нечта жойида ҳам кузатилиши мумкин. Ўзи шундоғам ирқчилик, қашшоқлик, саводсизлик, урушлардан азият чекадиган африкаликлар Европага борса қабул қилинмайди, Африканинг бошқа давлатларида қулга айлантирилади, Осиё эса узоқда.\nХуллас, «иқлим қочқинлари» муаммоси келажакда глобал муаммога айланиши мумкин. Дунёнинг бой давлатлари, жумладан Хитой, АҚШ ва Европа мамлакатлари ўз келажагини ўйлаб геостратегик лойиҳаларни амалга оширмоқдалар. Айримлар яширинча 100 йиллардан кейин юз берадиган янги геосиёсий урушларга тайёргарлик кўрмоқда. Айримлар бошқаларнинг ҳудудига кўз тиккан ҳолатлар ҳам кузатилмокда.\nБу жараёнлар шунчалик кўринмас, шунчалик шафқатсизки, «ақли бор давлатлар» фақат бугуннинг ғами билан ўралашиб қолмасдан келажак ҳақида ҳам ўйлашни бошлаганлар.\nЎзбекистон ва умуман Марказий Осиё давлатларида сув остида қолиш хавфи йўқ бўлишига қарамасдан, уларда бошқа экологик муаммолар мавжуд. Лекин геосиёсий томондан келажакда 5 та давлат бутун Европанинг ҳудудига тенг ҳудудни эгаллаб олганлиги айрим давлатларнинг ҳасадини келтириб, «иштаҳа»сини очиб юбориши мумкин. Мана шундан келиб чиқиб, мен ҳозир минтақамизда янгитдан юз очаётган дўстона муносабатларни қўллаб-қувватлайман. Бизлар, Марказий Осиё давлатлари фақат ўзимизни ўйламасдан, умумий келажагимизни кўра олишимиз ва юз бериши мумкин бўлган воқеа ва ҳодисаларга тайёр бўлишимиз керак деб ўйлайман.\nДарвоқе, «ғурбатда ғариб шодмон бўлмас эмиш». Дунёда ҳеч кимнинг бошига қочоқнинг куни тушмаслигини тилаймиз. Мобадо шу муаммо билан юзма-юз келадиган бўлсак ҳам инсон номига муносиб йўл тутишимиз ва «бетон девор» ортида ҳаёти хавф остида қолган инсонларнинг ўлиб кетишига йўл қўймаслигимиз шарт.\nХориж 05/05, 21:58\nЕвропа автомобилдан фойдаланмаслик йўлларини изламоқда\nКоронавирус 04/05, 20:49\nКарантин қоидалари енгиллашганидан сўнг Европа кўчалари жонланиб қолди


1 Фев 2019 5900\nБугунги кунда полиэтилен пакетлар нафақат глобал экологик муаммоларни келтириб чиқармоқда, балки энергетика ресурсларининг ҳам беҳуда сарфланишига сабаб бўлмоқда. Мисол учун Хитойда полиэтилен пакетларни ишлаб чиқариш ва фойдаланиш тақиқлангач, 1,6 миллион тонна нефть тежаб қолинган.\nБутун дунё полиэтилен пакетларга қарши курашиш кампаниясини ишга туширди. МДҲ мамлакатларида ҳам полиэтилен муаммосини ҳал этишга қаратилган чора-тадбирлар кўрилмоқда. Хўш, бу борада юртимизда қандай ишлар амалга оширилмоқда?\nБиз ушбу савол билан Ўзбекистон Республикаси Экология ва атроф-муҳитни муҳофаза қилиш давлат қўмитаси масъул ходими Севара Давлатова билан суҳбатлашдик.\n– Маълумки, жорий йилнинг 1 январидан бошлаб юртимизда полиэтилен пакетларни бепул тарқатиш ва улардан фойдаланиш тақиқланди. Демак, энди полиэтилен пакетлар пулли бўлди. Шундайми?\n– Дарҳақиқат, жорий йилнинг 1 январидан бошлаб юртимизда полиэтилен пакетларни 40 микронгача ишлаб чиқариш ва импорт қилиш, сотувчиларга маҳсулот сотиб олган харидорларга пакетларни бепул тақдим этиш, шунингдек, сотиб олинаётган маҳсулотлар нархига пакетлар қийматини қўшиш ёки уларни таннархидан паст нархларда сотиш тақиқланди.\nБунда биологик парчаланувчи дастасиз полимер материаллардан тайёрланган пакетлар – маҳсулотларни қадоқлашнинг ажралмас қисми ҳисобланган пакетлар ҳамда турмушда фойдаланиш учун сотиладиган ўрамларга рухсат берилди. Айнан мана шу нарса, бир марталик полиэтилен пакетлардан фойдаланишни камайтиради. Одамларда аввалги пайтлардаги каби турли – қалин целлофан пакетлар, қоғоз пакетлар, тўр халталар, бўз ва бошқа матолардан тикилган халталардан фойдаланиш кўникмасини шакллантириш зарур.\nАҳоли йилдан-йилга кўплаб полиэтилен пакетлардан фойдаланмоқда. Хусусан, Ўзбекистонда йилига бу кўрсатгич 26,2 минг тоннани ташкил этмоқда. Чиқинди масаласи ўз ечимини кутаётган асосий муаммолардан бири саналади, агар у зудлик билан ҳал этилмаса, яқин орада барчамиз глобал чиқиндихонада яшашга мажбур бўламиз.\nАна шу сабабдан ҳам полиэтилен пакетлардан самарали фойдаланиш, шу орқали инсониятнинг экологияга салбий таъсирини камайтириш мақсадида бу йилнинг 1 январидан бошлаб Ўзбекистонда полиэтилен пакетлар пулли этиб белгиланди.\n– Айтингчи, полиэтилен пакетлар экологияга, қолаверса, инсон саломатлигига қанчалик зарарли?\n– Полиэтилен пакетлар, асосан қайта тикланмайдиган табиий ресурслар – нефть ва газдан тайёрланади. Бир марталик пакетнинг ўртача «умри» 20 дақиқага тенг бўлиб, тупроқ устида 1000 йил, сувда 450 йилда парчаланади.\nПолиэтилен пакетларнинг аҳоли саломатлигига жиддий хавф туғдириши, рад қилиб бўлмайдиган ҳолат. Негаки, полиэтилен пакетларни ишлаб чиқаришда заҳарли модда – қўрғошиндан фойдаланилади. Мазкур модданинг организмда тўпланиши турли касалликларнинг юзага келишига замин яратади. Яна қадоқлаш материаллари чокларини бирлаштиришда кимёвий елимдан фойдаланилади, бу эса аксар ҳолатларда маҳсулотларга салбий таъсир кўрсатади. Шунингдек, реклама мақсадларида аксар ҳолатларда полиэтилен пакетларга турли ёрқин ранглардан иборат ташкилот логотиплари туширилади. Одамлар пакетлардаги мазкур ранглар таркибида инсон организми учун зарарли, юқори даражада заҳарли моддалар борлигини англамаган ҳолда унга озиқ-овқат маҳсулотларини соладилар.\nПолиэтилен таркибида бактериялар бисёр. Биронта маҳсулот полиэтилен пакетга солиниб музлатгичга қўйилганида, ундаги хавфли токсинлар маҳсулотга ўтади. Табиийки, бу маҳсулот, вақти келиб инсон томонидан истеъмол қилинади. Бунда, улар инсон саломатлигига зарар етказмай қолмайди.\n- Хориж давлатларида полиэтилен пакетлардан фойдаланиш тартиби қандай?\n- Кўплаб давлатларда нафақат полиэтилен пакетлар қайта ишланяпти, балки улардан фойдаланишга маълум бир чекловлар қўйилмоқда. Баъзи давлатларда пакетларни ишлатишга қўшимча солиқлар солинмоқда.\nХитойда 2008 йил 1 июндан бошлаб жуда ҳам юпқа (қалинлиги 0,025 мм.гача) полиэтилен пакетларни ишлаб чиқариш ҳамда уларни савдо дўконларида бепул тарқатиш тақиқланган. Мазкур талабларни бузган савдо дўконлари катта миқдорда жаримага тортилади ёхуд маҳсулотлари мусодара қилинади.\nЛюксембургда 2004 йилдан бошлаб аҳоли ўртасида қулай ҳамда қайта-қайта ишлатиш мумкин бўлган сумкалардан фойдаланиш ва полиэтилен пакетлардан воз кечиш борасида тарғибот ишлари бошланди. 2007 йилга келиб эса бир маротабалик полиэтилен пакетларни бепул тарқатиш ман этилди, 2009 йилга келиб бундай пакетлардан фойдаланиш 55 млн.дан 6,5 млн.гача тушди.\nФранцияда пластик пакетлардан фойдаланиш мутлақ тақиқланган. Британияда 2015 йилдан бошлаб ҳар бир ишлаб чиқарилган полиэтилен пакет учун 5 цент солиқ киритилган.\nЎтган йили Кенияда мамлакат ҳудудига пластик пакетларни олиб кириш, фойдаланиш ва ишлаб чиқаришни тақиқловчи қонун кучга кирди. Унга асосан, қонунбузарларни 4 йилгача озодликдан маҳрум этиш ёки 40 минг АҚШ долларигача жаримага тортиш мумкин.\nДунёнинг ривожланган мамлакатлари пластик пакетлардан фойдаланишда босқима-босқич воз кечмоқда.\nЕвропа мамлакатларида одам бошига ишлаб чиқарилаётган полиэтилен пакетлар сонини йил сайин қисқартириб бориш режаси қабул қилинган. Унга кўра, 2019 йилда бир кишига 90 та пакет, 2025 йилга келиб 40 тагача тушириш режалаштирилган.\nРоссияда ҳам ЭКА – яшиллар ҳаракати пластик пакетлардан фойдаланишни қисқартириш мақсадида кураш олиб бормоқда. Шу туфайли 3 йил олдин супермаркетларда пластик пакетларни бепул тарқатиш тақиқланган.\nҲозирда БМТнинг денгиз чиқиндиларига қарши курашиш бўйича тарғибот кампанияси доирасида полиэтилен пакетлардан фойдаланишни чеклаш ёки пластик материаллар билан қадоқланган маҳсулотларни юқори солиқ ставкаси билан солиққа тортишни таклиф этилмоқда.\nШуни алоҳида таъкидлаш жоизки, Ўзбекистонда ҳам ушбу масалада мақсадли йўналишга эга бўлган босқичма-босқич ишлар амалга оширилмоқда.\nХусусан, Ўзбекистон Республикаси Экология ва атроф-муҳитни муҳофаза қилиш давлат қўмитасига манфаатдор вазирлик ва идоралар билан бирга хориж тажрибаси ва жамоатчилик муҳокамасини ҳисобга олиб, 2020 йилнинг 1 январига қадар фойдаланиш хусусиятини йўқотганидан сўнг атроф-муҳитга зарар етказадиган, ишлаб чиқариладиган ва импорт қилинадиган товарлар гуруҳига экологик йиғимни жорий қилиш юзасидан асосланган таклифлар киритиш вазифаси топширилган.\nАнвар Шеров суҳбатлашди.


Бангкокда қайиқ портлаши оқибатида 60 киши жароҳатланди Афиша\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Бангкокда қайиқ портлаши оқибатида 60 киши жароҳатланди 15:31, 05 март 2016\tБангкокда қайиқ двигатели потлаб кетиши оқибатида 60 нафар йўловчи жароҳатланган. Бу ҳақда “Lenta.ru”.\nДастлабки маълумотларга кўра, мамлакат шарқида йўловчиларни айлантириб юрган қайиқда 70 нафар йўловчи бўлган. Йўловчилардан айримлари сувга сакраган. Эраван шаҳри тез тиббий ёрдам марказига 60 киши турли тан жароҳатлари билан келтирилган. Полиция ҳозирда портлаш сабабларини ўрганмоқда.


600 миллион сўмлик сифати кафолатланмаган товарлар тўхтатиб қолинди » Ўзбекистон янгиликлари – Zamin.uz\n, 28 2021, 17:52\n05 дек, 16:57 1 347 Жамият\nБожхона органлари томонидан сифати кафолатланмаган маҳсулотларни ноқонуний айланмасига қарши кескин кураш олиб борилмоқда.\nХусусан, “Олот” чегара божхона пости ходимлари томонидан хорижий давлатдан кириб келган юк автомашинаси белгиланган тартибда “авто тарози” ёрдамида ўлчаб кўрилганда юк автомашинасидаги товарлар юк кузатув хужжатларида келтирилгандан ортиқча вазнда эканлиги маълум бўлди.\nБожхона кўриги давомида эса юк кузатув хужжатларида кўрсатилганидан ортиқча 449 млн. сўмлик “Вазелин” товарлари ҳамда салкам 24 млн сўмлик, юк кузатув ҳужжатларида кўрсатилмаган 15600 дона ручкалар борлиги аниқланди.\nОлот постида яна бир ҳолатда хорижий давлатдан кириб келган юк автомашинаси божхона кўригидан ўтказилди. Божхона кўриги давомида юк кузатув хужжатларида кўрсатилганидан ортиқча бўлган қиймати 153 млн. сўмлик хўжаликда ишлатиладиган керамика товарлари борлиги аниқланди.\nКўп терлаш хавфли касаллик аломати эканлиги аниқланди 12 ноя, 11:03\nОртиқча вазн ва коронавирус: нега семиз беморларда касаллик оғир кечади? 18 окт, 18:08\nКоронавирус туфайли ўлимнинг яна бир сабаби аниқланди 08 сен, 22:13


Instagram: Учинчи марта она бўладиган Севара Солиева, Юлдуз Ражабованинг ҳамкасбларига мурожаати, ички ишлар ходимларига мусиқий совға | Dunyo News | Дунё янгиликлари. Ўзбекистон ва дунёдаги барча янгиликлар. Сўнги хабарлар. Сўнги янгиликлар\nInstagram: Учинчи марта она бўладиган Се...\n22:44 / 25 Oct\nШоу-бизнес вакиллари сайлов натижаларига бағишланган концертда чиқиш қилди.\nАнвар Жўраев, Ширин Абдуллаева ва Улуғбек Раҳматуллаев ички ишлар органлари ходимлари кунига бағишлаб, «Йўл қаҳрамонлари» деб номланган қўшиқ куйлаб, клип суратга олдирди.\nНаҳиде Бабашли саҳифасига янги суратини жойлади.\nМуниса Ризаева қисқа фурсат ичида қандай озгани ҳақида сўзлаб берди.\nТурк актрисаси Фаҳрие Эвжен янги образда мухлисларига кўриниш берди.\nСевинч Москва шаҳрида концерт берди.\nУлуғбек Раҳматуллаев мухлисларига узумдек ширин тушлар тилади.\nФеруза Норматова касбдан хайр топа билиш санъат эканлиги ҳақида мулоҳаза юритди.\nАктриса Севара Солиева учинчи бор она бўлади.\nАктриса Юлдуз Ражабова «Мендирман Жалолиддин» сериалини танқид қилаётган ҳамкасбларига мурожаат қилди.\n«Баъзи ҳамкасбларимизнинг ‘Сериал унақа бўлибди, бунақа бўлибди’ , ‘Ўхшамапти’ деганларини кўриб ҳам кулгим, ҳам йиғлагим келди! Ажабо, бизда қачон бунақа масштабда проект бўлган эди, деб ўйланиб қолдим. Бунақа кичик фикрлагандан кўра, проект ичига бир назар солинг. Бир кунлик съёмка учун 250—300 дан ортиқ одам жалб қилинган. Энг сўнгги техника ва чироқ ускуналари, костюмлар, маконлар тайёрланган эди. Бундай катта жамоа билан бир ёқадан бош чиқариб ишлашга бизни бир нарса ундади, у ҳам бўлса, бизнинг аждодимиз, бизнинг тарихимиз…\nХалқаро кинофестивалда қардош мамлакатдан келган санъаткорлар учун меҳр ва ҳурматингизни негадир аямадингиз, ўзбек киносига ҳеч қандай ҳиссаси бўлмаган инсонларни кўкларга кўтардингиз (гап эгасини топади). Лекин бизнинг тарихни жонлантиришга ҳаракат қилганларни эсламадингиз ҳам», — деб ёзади актриса.\nInstagram: Дурдона Қурбонова Имроннинг янги клипида чиқмаслигига изоҳ берди, Ганя Усмонова туғуруқхонадан чиқди, Шоҳруххон ва Асал Шодиева мусобақаси


yunusobod.toshkent.uz Yunusobod.Toshkent.Uz - Ёшларга Эътибор — Келажакка Эътибор\nВазифа шундан иборатки, мавжуд муаммоларни бартараф этиш учун, аввало, таълим муассасалари ички интизомига риоя этмайдиган ўқувчилар рўйхатларини тоифаларга бўлган ҳолда шакллантириш зарур. Бундан ташқари, таълим муассасаларидаги реал давоматни билиш мақсадида мунтазам равишда дарсларга қатнашмайдиган ўқувчиларни аниқлаш керак. Кейин эса маҳалла профилактика инспекторларини ўз ҳудудида жойлашган таълим муассасаларига бириктириш лозим.\nҲар бир таълим муассасасида “Ота-оналар кенгаши” тузилган. Хўш, улар қандай фаолият юритяпти? Мулоқот ва учрашувлар мунтазам ўтказиладими? Уларда ота-оналарнинг иштироки таъминланганми? Натижага эришиш учун бундан буён ана шу тизим фаолиятини кучайтириш, ота-оналар йиғилишида маҳалла профилактика инспекторлари ва фуқаролар ўзини ўзи бошқариш органлари раисларининг мунтазам иштирокини таъминлаш – ўта зарур.


Кимё саноатида 12,1 миллиард АҚШ долларига...\n04.04.2019 11:02 0 1262\nКимё саноатини янада ислоҳ қилиш ва унинг инвестициявий жозибадорлигини ошириш чора-тадбирлари тўғрисидаги Президент қарори қабул қилинди. Бу ҳақда «Ҳуқуқий ахборот» канали хабар берди.\nДастурнинг қиймати 12,1 миллиард АҚШ долларига тенг, шу жумладан, 1,7 миллиард АҚШ доллари миқдорида тўғридан-тўғри хорижий инвестициялар ва кредитлар ҳисобига 31 та инвестиция лойиҳасини амалга ошириш назарда тутилган.\nазотли, фосфорли, калийли ва мураккаб минерал ўғитлар ишлаб чиқаришни модернизация қилиш;\nкимёвий маҳсулотларнинг янги турларини ишлаб чиқариш кластерларини ташкил этиш.\nХўжалик жамиятлари устав капиталидаги давлат ва «Ўзкимёсаноат» АЖ улушлари қуйидаги тартибда сотилади:\n«Самарқандкимё» АЖ устав капиталидаги 60,35 фоиз давлат акциялари ва «Ўзкимёсаноат» АЖнинг 39,65 фоиз акциялари «ноль» харид қийматида;\n«Қўнғирот сода заводи» МЧЖ устав фондидаги «Ўзкимёсаноат» АЖнинг 51 фоиз улуши бозор қийматида;\n«Қўқон суперфосфат заводи» АЖ устав капиталидаги 70,54 фоиз давлат акциялари ва «Ўзкимёсаноат» АЖнинг 25 фоиз акциялари – «Индорама» (Сингапур) компаниясига 4,3 миллион АҚШ долларига;\n«Фарғонаазот» АЖ устав капиталидаги 48,05 фоиз давлат акциялари ва «Ўзкимёсаноат» АЖнинг 2,95 фоиз акциялари танлов савдоларида бозор қийматида;\n«Электркимёзавод» ҚК АЖ устав капиталидаги «Ўзкимёсаноат» АЖнинг 26,14 фоиз акцияларини – очиқ савдоларда бозор қийматида;\n«Жиззах пластмасса» АЖ устав капиталидаги 25 фоизгача акциялар – дастлабки босқичда бирламчи оммавий таклифни (IPO) ўтказиш асосида;\n«Деҳқонобод калий заводи» МЧЖни акциядорлик жамиятига ўзгартириб жамиятнинг устав капиталидаги 51 фоиз акциялари бозор қийматида;\n«Биринчи резинотехника заводи» МЧЖни акциядорлик жамиятига ўзгартириб жамиятнинг устав капиталининг 51 фоизигача бўлган акциялари бозор қийматида.\nинвестиция кимё саноати\nИқтисодиёт 01/07, 19:24


Украина Россия босиб олган Қрим билан савдони 1 ой ичида тўхтатади\n25 июн 2022, Тошкент вақти: 20:06\nУкраина бош вазири Арсений Яценюк\nБу ҳақда бугун Украина бош вазири Арсений Яценюк ҳукумат мажлисида баёнот берди.\nЯценюкка кўра, Қримга товар ва хизматлар сотиш ва аксинча, Қримдан товар ва хизматлар сотиб олиш 30 куни ичида тўла тақиқланади.\nАйни пайтда тақиқ ижтимоий аҳамиятга эга озиқ-овқатлар савдоси ҳамда инсонпарварлик ёрдамларига жорий этилмайди.\nҚримга Украинадан электр қуввати етказиб беришни қайта тиклаш Украина мудофаа ва хавфсизлик кенгаши ваколатларига кирувчи масала эканлиги айтилди.\nҚрим ўтган ойда Украина ҳудудидаги юқори кучланишли линиялар симёғочлари номаълум шахслар томонидан қўпорилгани сабабли электр қувватисиз қолган эди.


Финляндия бош вазири билан учрашган Меркелни яна қалтироқ тутди - xabar.uz\nФинляндия бош вазири билан учрашган Меркелни...\nФинляндия бош вазири билан учрашган Меркелни яна қалтироқ тутди\n10.07.2019 18:08 0 1530\n10 июль куни Германия канцлери Ангела Меркелни яна қалтироқ тутди. Бу уч ҳафтада канцлер билан кузатилаётган учинчи ҳолатдир.\nМазкур воқеа Финляндия бош вазири Антти Ринне билан учрашув вақтида, мадҳиялар ижро этилаётган вақтда бўлган.\nГермания вазирлар маҳкамаси сиёсатчи соғлиғида жиддий муаммолар йўқлиги, учрашув режа бўйича ўтганини айтмоқда. Аммо ушбу ҳодисанинг такрорланавериши Меркелнинг соғлиғида жиддий муаммолар борлигини билдириши мумкин.\nШу вақтга қадар канцлерни икки бор: Украина президенти Владимир Зеленский ва Германия президенти Франка-Вальтера Штайнмайер билан учрашганда қалтираб қолди.\nСиёсат 22/01, 10:56\nМеркел: Россия билан G7 бўйича алоқалар сақланиб қолади\n«Агрессия» — Путин АҚШ ва иттифоқчиларининг Сурияга ҳужумига муносабат билдирди


Олимлар тез тайёрланадиган қонни яратмоқчи - Darakchi\nСАЛОМАТЛИК 12.11.2013, 10:48\nРуминиялик олимлар томонидан сув, туз ва оқсилдан ишланган сунъий қон сичқонларда муваффақиятли синовдан ўтди. Энди у одамларда синаб кўрилади. Олимлар бу борадаги тажрибани 2014-15 йилларда ўтказишга умид қилмоқда.\nКелажакда мутахассислар бир зумда тайёрланувчи қонга эга бўлишлари мумкин. Бунда донорлик қонига қарам бўлмаслик учун сувга асосан туз ва таркибида темир моддаси бўлган гемэритрин оқсилидан иборат аралашма қўшиш керак бўлади, холос. Гемэритрин оқсили бўғимли чувалчангларнинг баъзи бир турларида кислород етказиб бериш функциясини бажаради.\nҲозирга қадар сунъий қон ишлаб чиқиш борасидаги барча уринишлар муваффақиятсизлик билан якунланаётган эди, деб ёзади “Daily Mail”. Сўнгги пайтларда найчали ҳужайралардан сунъий қон яратиш борасидаги уринишлар истиқболли ҳисобланмоқда. Ҳозир у Францияда одамларда синаб кўриляпти. Бу борадаги тажрибалар бошланғич босқичда бўлиб, ҳозирча натижалар ҳақида гапиришга эрта. Шунингдек, олимлар таркибида темир моддаси бўлган мураккаб оқсил, яъни гемоглобинни тайёрлаш борасида ҳам ишлар олиб бормоқда.


356 минг АҚШ долларини Тожикистонга ноқонуний олиб чиқиб кетилишига чек қўйилди\nБекобод шаҳридаги “Казарма” соддалаштирилган ўтиш пункти орқали кўп миқдордаги валюта қимматликларини қўшни давлатга ноқонуний олиб чиқиб кетишга уринган 2 нафар фуқаро ушланди.\nБу ҳақда Давлат хавфсизлик хизматининг Тошкент вилояти бўйича бошқармаси ходимлари томонидан вилоят божхона бошқармаси ва Чегара қўшинлари билан ҳамкорликда ўтказилган тезкор тадбир ҳақидаги ахборотда маълум қилинди.\nШахсий кўрикдан ўтказилган вақтларида Бекобод шаҳрида яшовчи, 1980 й.т. аёлнинг ёнида 166 минг АҚШ доллари ва унинг шериги, 1994 й.т. аёлнинг ёнида эса 190 минг АҚШ доллари, жами 356 минг АҚШ доллари борлиги аниқланиб, процессуал тартибда расмийлаштириб олинди.\nКиритилди: 22:30 14.06.2022. Ўқилди: 1740 марта. Фикрлар сони: 1 та.


Арманистонда 1 оиланинг 6 аъзосини ўлдирган рус аскари айбига иқрор бўлди\nАрманистоннинг Гумри шаҳрида бир оиланинг етти аъзосини ўлдирган россиялик ҳарбий Валерий Пермяков 12 август куни ўзи устидан бўлиб ўтган очиқ маҳкамада айбига иқрор бўлди. Гумридаги Россия ҳарбий базасида хизмат қилган 19 ёшли Пермяков шу йилнинг январь ойида содир этилган вахшиёна қотилликда гумонланиб ҳибсга олинган эди.\nРоссиянинг 102-ҳарбий базаси жойлашган Арманистоннинг Гумри шаҳрида январь ойи ўрталарида бир оиланинг олти аъзоси – эр-хотин, уларнинг ўғли ва қизи, келини ҳамда 2 ёшли невараси ўлик холда топилган эди.\nОиланинг тирик қолган, лекин яраланган 6 ойлик аъзоси бир ҳафтадан сўнг вафот этди.\nҚотиллик жойида Валерий Пермяковнинг ДНКси излари топилган ва у ҳибсга олинган эди.\nҲозирда уни ишини Арманистонда Россия ҳарбий трибунали кўриб чиқмоқда.\nУнга ноқонуний қуролга эгалик қилиш ва дезертирлик айблари қўйилмоқда.\nРоссия ҳарбий трибуналидаги мазкур жараён тугаганидан сўнг Валерий Пермяков Арманистон маъмурларига топширилиши керак.\nУ ерда Пермяковни январь ойидаги мудхиш қотиллик бўйича судлов кутмоқда.\nУшбу қотиллик сабаблари эса ҳануз мавҳум бўлиб қолмоқда.\nҚотиллик рўй берганининг эртаси шу қотилликда айбланаётган рус аскарининг Ереван қўлига топиширилиши имконсизлиги айтилган, бу эса маҳаллий аҳоли норозилигига сабаб бўлган эди.\nЯнварь ойи ўрталарида гумриликлар маҳаллий прокуратура биноси олдида Пермяковнинг Арманистгон адлиясига топширилишини талаб қилиб намойишлар ўтказди.\nДавомли намойишлар ортидан Россия тергов қўмитаси расмийлари қотилликда гумон қилинаётган рус аскари устидан маҳкама Арманистон тупроғида, лекин Россия қонунчилигига кўра ўтказилишини билдирди ва бу аҳолини тинчитгандай бўлди.\nИюнь ойида Ереванда электр нархлари оширилишига қарши намойишлардан сўнг эса, Россия кутилмаганда Валерий Пермяковни Арманистон адлиясига топширилишига рози бўлди.\nАрманистон Каспий минтақасидаги Эрон ва Туркия кесишган ҳудуддаги Россиянинг ягона иттифоқчиси саналади.\nАрманистон Москва етакчилигидаги Коллектив хавфсизлик шартномаси аъзосидир.\nГумридаги қотилликдан 10 кун олдин мазкур давлат Россия таъсиридаги Евроосиё Иқтисодий Иттифоқига ҳам қўшилган эди.\nРоссиянинг Тожикистондаги ҳарбий базасида ҳам шунга ўхшаш воқеа рўй берган. Тожик такси ҳайдовчисини бўғизлаб ўлдирганликда айбланган рус аскарлари Илдар Сахапов ва Фёдор Басимов устидан маҳкама бўлиб ўтган эди.\nАрманистон ва Тожикистондан ташқари Беларус, Қирғизистонда ҳам Россия ҳарбий базалари жойлашган.


Замонавий технологиялар асосида… | Агро-Олам.Uz\nБош саҳифа Паррандачилик Замонавий технологиялар асосида…\nЗамонавий технологиялар асосида…\nБир ишчи кучи одатда нечта товуқни парваришлашга етади? Уй шароитида бу, албатта, 50-60 бошдан ошмайди. Бироқ жараён замонавий технологиялар асосида олиб борилса, мазкур рақам юз, ҳатто минг карра ортиши мумкин.\nМисол учун, вилоятимиздаги «Karmana golden eggs» масъулияти чекланган жамиятида бир нафар ходим ўртача 10 минг бош жўжа парваришлайди. Корхонанинг замонавий 4 та товуқхонаси Туркия давлатида ишлаб чиқарилган энг сўнгги русумдаги технологиялар асосида жиҳозланган бўлиб, уларнинг ҳар бирида 60 мингта жўжа боқиш имкони бор. Паррандалар 90 кундан сўнг, яъни тухумга киргач, бевосита аҳолига етказиб берилади. Товуқларни буюртмачиларга элтиб беришдан тортиб, уларнинг парваришини йўлга қўйиш ҳам мутахассислар зиммасида.\n— Яқинда Самарқанд вилоятидан «Элсел» зотли жўжаларни келтирдик, — дейди жамият технологи Азиз Қўзиев. — Бугунги кунда паррандалар бизнинг шароитга мослашди. Улар махсус катакларга жойлаштирилган бўлиб, 21 хил компонентга эга ем билан озиқланади. Хона ҳароратини бир хил меъёрда сақлаш, белгиланган вақтда жўжаларга ем ва сув бериш технологик асосда амалга оширилади. Ходимларимиз мазкур жараёнларни назорат қилиб боришади, холос.\nКорхона тўлиқ ишга тушса, 25 нафар ходимнинг бандлиги таъминланади. Шунингдек, келгусида жўжа ҳамда тухум етиштириш, қолаверса, махсус озуқа ишлаб чиқариш ҳам шу ернинг ўзида ташкиллаштирилади. Бундан ташқари, фермада қорамолчиликни йўлга қўйиш режалаштирилган.\nАлбатта, ҳар бир ишга замонавий ёндашув соҳа тараққиётини белгилаб беради. Айниқса, ишлаб чиқаришда мазкур омил сифат ва самарадорлик гаровидир.


Қозоғистондаги афғон талабалари уйларига қайтишдан қўрқмоқда (видео)\nҚозоғистонда олий ўқув юртларини битирган афғонистонлик талабалар ватанига қайтишдан қўрқмоқда. Ёшлар мамлакат ҳукуматидан фуқаролик ёки яшаш учун рухсат олишни сўрашади.\nАйни пайтда, уларнинг кўплари учун республика ҳудудида қонуний қолиш муддати тугамоқда.\nБарна Каргар умрининг кўп қисмини Афғонистонда ўтказган. Беш йил олдин, мактабни тугатгандан сўнг, қиз Қозоғистон университетига ўқишга кирди. У уйга қайтиб, ишга жойлашишни кутганди. Аммо толибларнинг ҳокимиятга келиши Барнани ҳаёт режаларини қайта кўриб чиқишга мажбур қилди.\n«Мен ўзим ва оиламдан хавотирдаман. Агар биз Қозоғистондан депортация қилинсак, қаерга боришимиз керак? Қайтсак ҳам, биз биринчи навбатда аэропортда тушамиз ва уни толиблар тўлиқ босиб олган. Агар улар биз қизлар чет элда ўқиганимизни билишса, бизни ўққа тутишади», дейди Барна Каргар.\nБарнанинг 27 ёшли ватандоши худди шундай тақдирдан қўрқади, юзини кўрсатмасликни ва ҳақиқий исмини айтмасликни сўрайди. Йигит ўзини таниб олишидан қўрқади. Ва у Афғонистонга қайтишни ўз жонига қасд қилиш деб атайди.\n«Афғонистондан мингга яқин талаба университетни грант билан тугатиш учун келган. Улар келди ва 90 фоизга яқини Афғонистонга қайтиб кетди ва ҳозир ўша ерда ишлайди. Аммо бешдан ўн фоизгача ўқишни давом эттириш учун шу ерда қолиб кетишган. Афғонистонга кетганларнинг ҳаёти хавф остида, бизнинг ҳаётимиз ҳам», — дейди у.\nҲукуматлараро келишувга кўра, Афғонистондан келган ёшларга Қозоғистон олий ўқув юртларида ўқишга рухсат берилган. Бугунги кунда республикада юздан ортиқ шундай талабалар бор. Улардан баъзилари аллақачон Қозоғистон фуқаролигини олиш учун ҳужжат топширган. Ватандошларга республиканинг миграция хизматига мурожаатларни юборадиган “Ариана” марказида керакли ҳужжатлар тўпламини йиғишда ёрдам берилади.\n«Нур-Султонда мен бу масала билан шуғулланадиган одамлар билан учрашдим. Улар муносабатлар тартибга солинмагунча ва Афғонистондаги вазият нормаллашгунча шу ерда қоладилар» — дейди Афғонистон» Ариана «маркази раиси Васток Аҳмадуллоҳ.\nАксарият талабаларнинг визалари август ойининг охирида тугайди. Баъзилар уни яна уч ойга узайтиришга муваффақ бўлишди. Лекин ёшларнинг ўзлари бу чора вақтинчалик эканлигини тушунишади.\n«Олмаота, Қарағанда ва пойтахтда, эҳтимол, юздан ортиқ афғон талабалари бор. Агар уларга Қозоғистон фуқаролигини беришса, жуда яхши бўларди. Улар бу ерда беш йилдан етти йилгача яшаб, ўқишган. Улар Қозоғистонга фойда келтиради» — дейди Афғонистонлик талаба Барна Каргар.\nҚозоғистон миграция хизмати изоҳ беришдан тийилмоқда. Тегишли идора мутасаддилари ҳам индамаяпти. Қандай бўлмасин, расмий Нур-Султон фуқаролик олиш учун ариза берган афғонистонлик талабалар тақдири ҳақида ҳеч қандай баёнот бермади.


ОЛТИ КУНДА ЯРАЛГАН ЕРУ ОСМОНЛАР – Nasihat.uz\nАллоҳ таоло Қуръони каримда: “Албатта Роббингиз осмонолару ерни олти кунда яратди” дейди. Шубҳасиз оятдаги олти кун бизнинг ҳисобимиздаги олти кун эмас. Зотан кун, соат тушунчалари, ер ва осмон, қуёш ва ой ҳамда кеча ва кундузини яралишидан кейин пайдо бўлган. Демак, оятдаги олти кун, бизнинг тушунчамиздаги 24 соатли олтита кун дегани эмас.\nШундай экан нима учун Аллоҳ таоло осмонлару ерни олти кунда яратди, ахир У араблардаги икки харфдан иборат “кун”, яъни “бўл” сўзи ила бир зумда осмонлару ерни яратиб қўйса бўлар эдику? деган савол туғилади.\nЖавоб шундан иборатки. Шояд Аллоҳ таоло бу оят ила бандаларига барча ишларда шошқолоқликни ташлаб, пуҳта, бардошлилик ва чидамлилик ила бажаришга ишора қилаётган бўлса не ажаб. Шунинг учун ҳам, арабларда: “Пухталик, бардошлилик Раҳмондандир, шошилиш эса шайтондандир”, дейиладида.\nҲа азиз биродарлар. Ҳаётимиздаги кўплаб хатоларимизга назар соладиган бўлсак, шошқолоқлик ва яхши ўйлаб кўрмаслигимиз оқибатидан эканлигини англаб етамиз. Шундай экан биз, ушбу оят орқали барча диний ва дунёвий ишларимизда ҳиссиётларга берилмасдан, ўйлаб, сўраб амалга оширишимиз лозимдур.\nАллоҳ барчамизни ушбу оятдаги гўзал ишора асосида яшамоғлигимизни осон қилсин.\n Аъроф сураси 54-оят.\n← САХИЙЛИКНИНГ САМАРАСИ\nҲадис ила собит бўлган ҳукмларнинг тўртга бўлиниши →


Суриядаги илк оташкесим туни нисбатан тинч ўтди - BBC O'zbek\nСуриядаги илк оташкесим туни нисбатан тинч ўтди\nАҚШ билан Россия келишган ўт очишни тўхтатиш бошланганидан кейинги биринчи кеча жиддий тўқнашувларсиз ўтган.\nБироқ турли-турли жойларда отишмалар юз берган.\nОташкесим келишуви 12 сентябр куни маҳаллий вақт билан соат 19 да бошланган.\nБу кун дунё мусулмонларининг Қурбон Ҳайити илк кунига тўғри келган.\nОхирги ойларда қаттиқ жанглар кузатиб келинган Ҳалаб шаҳрида бўлиб турган Би-би-си мухбири хабар беришича, тунда замбараклар овозларини эшитган, лекин улар узоқ давом этмаган.\nСурия шарқидаги ҳудудларни назорат қилиб турган исёнчи гуруҳлар оташкесимга қўшилмаганлар.\nҚароргоҳи Лондонда жойлашган Сурия Инсон ҳуқуқларига риоя этилишини кузатиш гуруҳи хабар тарқатишича, мамлакатнинг қатор ҳудудларида Президент Башар ал-Ассадга содиқ ҳукумат қўшинлари билан исёнчи гуруҳлар ўртасида тўқнашувлар рўй берган.\nҲама вилоятида бир неча қишлоқ ҳаво ҳужумларига тутилган.\nПойтахт Дамашққа яқин жойларда ҳам замбарак ҳужумлари кузатилган.\nСурия армияси 18 сентябр тунигача ўзининг барча ҳарбий амалиётларини тўхтатишга қарор қилгани ҳақида эълон этган.\nРоссия билан АҚШ ўт очишни тўхтатишга етти кун давомида муваффақ бўлинса, икки мамлакат ўртасида истиҳборот ахборотини алмашиш ва "Исломий Давлат", илгари "Нусра Фронти" номи билан танилган " Жабҳат фатаҳ аш- Шом"га қарши ҳамкорликдаги ҳаво ҳужумларини бошлашга келишиб олганлар.\nАҚШ Давлат котиби Жон Керри ушбу оташкесим Сурияда тинчликни қайта тиклаш мақсадидаги сўнгги уриниш бўлиши мумкин деб айтган.\n2016 йил феврали охирида ҳам АҚШ ва Россия Сурияда ўт очишни тўхтатишга келишиб олишган, аммо томонлар мунтазам равишда душман тараф битимни бузишда айблаган эдилар.\nБи-би-сининг Яқин Шарқ бўйича шарҳловчиси Жереми Боуннинг айтишича, ҳозирги вазият АҚШ ва Россия учун синов ҳисобланади. "Янги, тарангликдан холироқ ишчи муносабатлар икки давлат ташқи ишлар раҳбарлари ўртасидаги алоқалар Суриядаги оташкесим манзарасида жиддий синовдан ўтади. Суриядаги фуқаролар урушининг дастлабки йилларида дипломатия ожизлик қилди. Бунга асосан Башар Ассаднинг яқин иттифоқчиси Россия билан АҚШ ўртасидаги мавқеъларнинг фарқ қилиши сабаб бўлган бўлса, ҳозирга келиб Россия Суриядаги еуфузли ташқи кучга айланди. АҚШ бошчилигидаги коалиция вазиятни назоратда ушлаб туриши қийин кечмоқда. Москва бундай вазиятда муваффақиятли бошланган оташкесим ортидан президент Ассадни ҳокимиятни топшириш томон ундаши, урушга чек қўйилишига олиб келиши мумкин.\nБироқ оташшкесим натижасига шубҳа билан қараётган Ассад мухолифларига кўра, ўт очишни тўхтатиш қарама қарши томонлар учун яна қуролланиб олиш, гуруҳланишга имкон бериши мумкин.


Давлатимиз раҳбари Қашқадарё вилоятига сафарининг иккинчи куни Касби туманидаги “Камол Султон” фермер хўжалиги даласига ташриф буюрди.\nҚашқадарёлик деҳқонлар бу йил 145 минг гектар майдонда ғалладан мўл ҳосил етиштирди. Шу кунларда ўрим-йиғим ишлари қизғин давом этмоқда. “Камол Султон” фермер хўжалиги алоҳида фаоллик кўрсатмоқда. 67 гектар майдоннинг ҳар гектаридан 40 центнердан ошириб ҳосил олинмоқда.\nўаллачиликда, айтиш мумкинки, пахтачиликда ҳам муҳим бўлган мана шу кунларда сизлар каби меҳнаткаш деҳқонларимиздан ҳол-аҳвол сўраш, ҳорманглар, деб уларга мададкор бўлиш менга катта мамнуният бағишлайди, деди давлатимиз раҳбари. Ерга, меҳнатга муносабат тубдан ўзгаргани, ер билан ишлаш ва деҳқончилик маданияти юксалгани мана шу обод далаларда, мўл-кўл ҳосилларда намоён бўлмоқда. Мамлакатимизда 8 миллион тоннадан зиёд ғалла етиштирилмоқда. Бундай улкан хирмонни бунёд этишнинг ўзи бўлмайди, албатта. Бу, авваламбор, сизларнинг тинимсиз меҳнатингиз, қишлоқ хўжалиги соҳасида амалга оширилган ислоҳотлар, мамлакатимиздаги тинчлик ва осойишталик, халқимизнинг бирдамлиги самарасидир.\nСобиқ тузум даврида Қашқадарё вилояти қолоқ ҳудуд эди. Турли адолатсизликлар туфайли одамлар турмушдан норози, ҳаётдан ноумид бўлиб қолганди. Республикага газ етказиб берадиган вилоятда атиги 4 фоиз аҳоли табиий газдан фойдаланиш имконига эга эди, холос.\nБугунги кунда Қашқадарё ҳар томонлама ривожланган вилоятга айланди. Мамлакатимиз саноат маҳсулотининг қарийб 11 фоизи, дон ва пахтанинг катта қисмини айнан шу вилоят етказиб бермоқда.\nТарихий хотирасиз келажак йўқ. Кечаги кунни унутмаслигимиз, уни бугунги кун билан солиштириб, хулоса чиқариб яшашимиз керак. Бу бизни огоҳликка, ҳаётнинг қадрига етишга, эртанги кун бундан ҳам фаровон бўлади, дея ишонч ва интилиш билан ҳаракат қилишга ундайди, деди Юртбошимиз.\nПрезидентимиз Қарши ва Шаҳрисабз шаҳарларида амалга оширилаётган улкан қурилиш ва ободонлаштириш ишлари “Кеча ким эдигу бугун ким бўлдик?” деган саволга жавоб эканини, улар вилоят қиёфасини ўзгартириб, аҳоли фаровонлигини янада юксалтиришга хизмат қилаётганини алоҳида таъкидлади.\nДавлатимиз раҳбари ташаббуси билан Қарши шаҳрининг ҳудуди кенгайтирилмоқда. Янги автостанция ва вокзаллар, кўп қаватли уй-жойлар, боғ ва хиёбонлар, хизмат кўрсатиш объектлари, канализация ва коммуникация тармоқлари бунёд этилмоқда. Аҳолининг мазмунли ҳордиқ чиқариши учун янада кенг қулайликлар яратилмоқда.\nШаҳрисабзда ҳам улкан қурилиш-ободонлаштириш ишлари амалга оширилмоқда. Оқсарой мажмуаси атрофидаги майдон кенгайтирилиб, Чорсу бозори, Кўкгумбаз обидаларини боғловчи сўлим хиёбон барпо этилаётир. Шаҳарнинг сайёҳлик салоҳиятини янада ошириш мақсадида Қарши шаҳрига борадиган 129 километрлик замонавий йўл қурилмоқда.\nҚашқадарё буюк Соҳибқирон Амир Темурни вояга етказган замин. Бу ерда у зотнинг авлодлари — ғурури баланд, мард ва танти одамлар яшайди, деди Ислом Каримов.\nПрезидентимиз фермер ва ишчиларнинг меҳнат қилиши ҳамда дам олиши учун яратилган имкониятлар, оилавий шароитлари билан қизиқди. Мамлакатимиздаги тинчлик-осойишталик, узоқни кўзлаб олиб борилаётган оқилона сиёсат ва изчил ислоҳотлар самарасида халқимиз турмуш даражаси муттасил юксалиб бораётгани қайд этилди.\nДавлатимиз раҳбари пахта ҳосили ривожига ҳам аҳамият қаратди. Қашқадарё иқлими ва тупроқ шароитига мос серҳосил навларни кўпайтириш зарурлигини таъкидлади.\nЎзбекистон Қаҳрамони, Қамаши туманидаги “Бозор ўғли Абди” фермер хўжалиги раҳбари Абдимурод Бозоров, “Нуроний” жамғармаси вилоят бўлими раиси Январ Иноятов, вилоят касаба уюшмалари ташкилотлари бирлашмаси кенгаши раиси Эсон Ражабов, Касби туманидаги “Жизза замин нури” фермер хўжалиги раҳбари Тошпўлат Боқиев, Ғузор туманидаги “Зарбдор” қишлоқ фуқаролар йиғини раиси Раъно Жонқувватова, Шаҳрисабз туманидаги “Заргарлик” маҳалла фуқаролар йиғинининг диний маърифат ва маънавий-ахлоқий тарбия масалалари бўйича маслаҳатчиси Нодира Абдуллаева ва бошқалар Президентимиз раҳнамолигида амалга оширилаётган кенг кўламли ислоҳотлар самараси ҳар соҳада намоён бўлаётганини, одамларнинг турмуш тарзи, давлатимизнинг халқаро нуфузи тобора юксалиб бораётганини фахр билан таъкидлади.\nИслом Каримов Косон туманидаги “Пудина массиви” фермер хўжалиги даласида ҳам бўлди.\nУшбу хўжалик аъзолари бу йил 31 гектардан ортиқ майдонда ғалла етиштириб, унинг ҳар гектаридан 40 центнердан ҳосил олди.\nМустақилликнинг илк йилларидан фермерлик ҳаракатини ривожлантиришга алоҳида эътибор қаратганимиз нақадар тўғри бўлганини бугун ҳаётнинг ўзи тасдиқлаб бермоқда. Фермерлар халқимиз ризқ-рўзини етиштириш, аҳоли турмуш даражаси ва сифатини оширишга хизмат қиладиган қудратли кучга айланди. Лекин фақат ғалла ва пахта билан юксак фаровонликка эришиб бўлмайди. Фермерларга янада кенг эркинлик бериш, кўп тармоқли фермер хўжаликларини изчил ривожлантириш зарур, деди Юртбошимиз.\nИнсон бахт учун дунёга келади, деган ибора халқимиз орасида эзгу даъватга айланди. Одамлар ҳаётнинг маъносини тушуниб етмоқда, дунёқараши ўзгармоқда. Бугунги авлод билан саксонинчи йиллардаги одамлар ўртасида осмон билан ерча фарқ бор.\nЯқинда Швейцарияда Жаҳон иқтисодий форуми иқтисодиёти энг тез ривожланаётган мамлакатлар рейтингини эълон қилди. Ўзбекистон мазкур рейтингда 5-ўринни эгаллади. Халқимизнинг тинимсиз меҳнати, изчиллик билан олиб борилаётган кенг кўламли ислоҳотлар туфайли қўлга киритилаётган бундай улкан ютуқлардан ҳар биримиз фахрланиб, бошимизни баланд кўтариб яшашга ҳақлимиз, деди Президентимиз.\n“Нуроний” жамғармаси Косон тумани бўлими раиси Раҳим Турдиев, “Обидийда” қишлоқ фуқаролар йиғини раиси Наби Бадиров, 15-умумтаълим мактаби ўқитувчиси Зумрад Боймуродова, Қарши давлат университети ахборот-ресурс маркази директори Роҳила Ҳалимова ва бошқалар бутун мамлакатимизда бўлгани каби Қашқадарё вилоятидаги тараққиёт, ўзгаришлар одамларнинг кўнглини кўтараётгани, ҳаёт сифатини ошираётгани, янги марралар сари руҳлантираётганини алоҳида таъкидлади.\nПрезидентимиз Ислом Каримовнинг Қашқадарё вилоятига сафари давомидаги учрашув ва мулоқотлар, уларда билдирилган фикрлар мамлакатимизда амалга оширилаётган кенг кўламли ислоҳотлар юксак самаралар бераётганини, Ватанимиз тараққиёти, халқимиз фаровонлигини муттасил юксалтиришга хизмат қилаётганини яна бир бор намоён этди.\nМазкур рукндаги бошқа мақолалар: « Бунёдкорлик ишларимиз халқимиз манфаатларига хизмат қилсин\tҲиндистон Бош вазирининг Ўзбекистонга ташрифига доир »


Миллий хавфсизлик қўмитаси раҳбари Кампиробод сув омборидаги намойишчиларга ЎзРга 50 эмас, 20 гектар ер ажратишга келишиб олишга ваъда берди\n19 апрель куни Миллий хавфсизлик давлат қўмитаси раиси Камчибек Ташиев Кампиробод сув омбори яқинида намойишчилар билан учрашди.\nУчрашув Ўш вилояти Қора-Сув туманидаги Савай қишлоқ ҳокимиятининг Йнтимак қишлоғида бўлиб ўтди.\nТашиев Кампиробод сув омбори яқинидаги 50 гектар ерни Ўзбекистонга ўтказиш тўғрисидаги ҳукумат қароридан норозилигини билдирган маҳаллий аҳолининг далилларини тинглади. У яна музокаралар ўтказиш учун Ўзбекистонга боришга ваъда берди.\n«Ҳозир 20 гектар майдон аллақачон ўралган, аммо бу бизнинг еримиз, Ўзбекистонники эмас. Ўйлайманки, биз 50 гектар ўрнига 20 гектарни алмаштиришни таклиф қилишимиз мумкин. Қўрилган 20 гектар улар учун қолсин, улар тўғонда хавфсизликни таъминлаш учун керак. Аммо бу музокараларни талаб қилади. Ушбу 20 гектар ўрнига биз бошқа ҳудуддан шунча ерни сўрашимиз мумкин», — деди Ташиев.\nМаҳаллий аҳоли ушбу таклифга рози бўлди.\nКейинчалик, журналистларнинг саволларига жавобан Ташиев, Ўзбекистон билан тузилган протоколда 50 гектар кўрсатилганлиги, аммо у яна битта музокара ўтказишга ва ўзбек томони билан умумий фикрга келишга ҳаракат қилишини айтди.\nАввалроқ, маҳаллий аҳоли Кампиробод сув омбори яқинидаги 50 гектар ерни Ўзбекистонга ўтказиш тўғрисидаги ҳукумат қарорига рози эмаслигини билдирган ва 17 апрель куни муддатсиз норозилик намойишини бошлаган эди.\nБу арафада Москвадаги қирғизистонликлар расмийларнинг қарорлари билан ўзларининг келишмовчиликларини билдирдилар. Муҳожирлар Миллий хавфсизлик давлат қўмитаси раҳбариятининг истеъфосини талаб қилишди.\nМарт ойи охирида Қирғизистон Ўзбекистон билан чегара масалаларини «юз фоиз» ҳал қилишини эълон қилди. Қирғизистон — Ўзбекистон чегарасини делимитация ва демаркация қилиш бўйича ҳукумат делегацияси раҳбари Камчибек Ташиевнинг сўзларига кўра, ҳозирда мамлакатлар ўртасида баҳсли ҳудудлар мавжуд эмас.


IUT ва “Curtin University” таълим соҳасидаги ҳамкорликни ривожлантириш ниятида\n18:17 / 15.11.2016\nТошкент шаҳридаги Инҳа университети (IUT) ва “Curtin University” (Австралия) вакиллари икки олий ўқув юрти ўртасида ҳамкорлик алоқаларини ўрнатиш, жумладан, физика соҳасида ҳамкорликда изланишлар ўтказиш масаласини муҳокама қилдилар. Бу ҳақда университет матбуот хизмати хабар бермоқда.\n“Curtin University”нинг Физика ва астрономия бўйича Департаменти раҳбари Игорь Брей ҳамда “Curtin University” профессори Алишер Қодиров ўтган ҳафтада IUTга ташриф буюришган эди. Австралия олий ўқув юртининг делегацияси “Фундаментал ва амалий физика ривожланишининг янги йўналиши: муаммолар, ютуқлар ва истиқболлар” номли халқаро симпозиумда қатнашиш учун Ўзбекистонга келишди.\nТашриф давомида IUT вакиллари келажакдаги АКТ тармоғининг етакчиларини тайёрлайдиган университетнинг тақдимотини ўтказишди. Меҳмонлар талабалар ҳамда ўқитувчи-профессорлар таркиби учун яратилган шарт-шароитлар билан танишишди.\nИкки олий ўқув юрти вакиллари физика соҳасидаги лойиҳалар ва ҳамкорликда изланишлар ўтказиш борасидаги масалаларни кўриб чиқишди.\nТомонлар IUT ва “Curtin University” ўртасидаги ҳамкорликнинг асосий йўналишларини белгилаб берадиган ўзаро англашув тўғрисидаги меморандумни имзолаш масаласини кўриб чиқиш тўғрисида келишиб олдилар.\n“Curtin University” Австралиянинг етакчи университетларидан бири бўлиб, ҳозирда олий ўқув юрти Австралиянинг уч шаҳрида, Сингапур ва Малайзия давлатларида ҳам ўз филиалларига эга. Университетда бугунги кунда 60 минг нафар талабалар ахборот технологиялари, гуманитар, тиббиёт ва бошқа йўналишларда таълим олишмоқда.\n12:12 / 06.08.2020\nИнҳа университети талабалари муҳтожларга ёрдам берувчи «Бирдамлик» платформасини ишлаб чиқди\nИнҳа университети: талабалар «ақлли ниқоб»ни ихтиро қилди\n«Бир миллион ўзбек дастурчиси» лойиҳасига старт берилди


Тоҳир Малик. Пулдан олсинлар, марҳабо! (ҳажвия) | www.ziyouz.uz\nБош саҳифа Ўзбек насри онлайн антологиясиТоҳир Малик (1946-2019)Тоҳир Малик. Пулдан олсинлар, марҳабо! (ҳажвия)\n(Сариқ чақага арзимайдиган ҳангома)\nБиз яшаётган сайёрада элнинг оғзига элак тутиб бўлмайди. Пулдан гап очилгудай бўлса, маҳмадоналардан бири Швецария банки яхши дейди, бошқа бирови Лондонники дейдими-ей… Ким Йўққулободга бориб келибди, бу сафсаталарни балчиққа улоқтириб ташлаши аниқ. Швецария банкасини мақтайдиганни суриштириб келсанг, ўзининг ёнидан тўрт танга чиқмайди-ю орзу умиди осмонча бор. Худо унга беш-ўн доллар берса-ю югуриб бориб пулини ўша Швецария банкасига қўйиб келса-да, ўша пули болалаб ётаверса, кўпайиб кетаверса. Э, орзу-умидингга пашша қўнгур, банка деганлари туғруқхона эмас, деб юборгинг келади. Хўп, майли, дейлик, банка пулнинг туғруғхонаси. Сенинг пулинг ҳомиладор-у, банкага тушиши билан туғиб беради. Шунақами? Вой, ўша иккиқат пулингдан айланай, аммо туғадиган пайтида Худо кўрсатмасин-у лекин бола оёғи билан келиб қолса, ёинки қон босими ошиб кетиб битта томирчаси узилиб кетса, тамомми? Иккиқат пул ҳам асфаласофилинга жўнаворадими? Шунақа бўлгандан кейин узоқни орзу қилмаган ҳам дуруст. Узоқдаги буғдойдан яқиндаги сомон яхши деб бекорга айтишмагандир. Мен Швейцария банкаси қанақалигини билмайман-у аммо-лекин одамга холис хизмат қилмасов. Ўзинг икки танга оладиган бўлсанг ҳам югуриб борарсан, бировга бир танга ҳадя қиламан, десанг ҳам оворагарчилик. Шунақа бўлганидан кейин мен айланиб ҳам, ўргилиб ҳам ўзим гувоҳ бўлиб келган Йўққулобод банкаси зўр, дейман. Йўққулободда донғи кетган тадбиркорларни шу банка ёрлақамаса, ким қўллаб-қувватлайди?\nБилиб келганларимни шошилмасдан айтайми? Тадбиркор деганлари иш юритаман, деб қарз сўрадими? Банк бердими? Ҳа, энди озгина оворагарчилигни айтиб, гина кудурат қилиш бу — номарднинг иши. Озгина ҳадя берган бўлса бергандир, энди шуни миннат қилиб, байроқ қилиши керакми? Бу Йўққулобод учун иснод эмасми! Банкдагилар ҳам ҳадяни олиб, қўл қовуштириб туришгани йўқ, қайтарадиган фоизини пича камайтириб беришди, барака топгурлар. Хўш, озгинагина ҳадя ҳисобига ким ўша Швецарияда бир ишни пишита олади? Гаров ўйнайман, агар сиз пишитиб кела олсангиз, мени нақ истаган банкангизнинг пештоқига осиб қўя қолинг.\n← Аввалги Аввалги Тоҳир Малик. Ота ўғил (ҳажвия)\nКейинги → Кейинги: Тоҳир Малик. Илмли бозор (ҳажвия)


Apple Watch 7 тақдим этилди: катта дисплей ҳамда қирилишларга бардошли корпус - Terabayt.Uz\nЕттинчи авлод Apple соатларидаги энг катта ўзгариш – бу уларнинг дисплейида. Дисплей ҳажми катталашган, шунингдек, унинг четидаги ромлар 1.7мм га қисқарган. Бу ҳолат янги смарт соатларнинг дисплейини 6 авлод сериясиникига қараганда 20% га катталаштирган, корпус қалинлигини эса 40% га камайтирган.\nApple Watch 7 сериясини эди янада қирилишларга чидамли бўлган шиша ҳимоялаб туради. IP6X стандарти эса қурилмаларга чанг киришини олдини олади.\nДисплей ҳажми катталашганлиги сабаб смарт соатларнинг фойдаланувчи интерфейс элементлари ҳам катталашган. Энди билдиришномалар янада кўпроқ сўзларни кўрсата олдади. Бундан ташқари, хабарларга жавоб қайтариш учун QWERTY клавиатурасидан тўлиқлигича фойдаланиш мумкин.\nКомпания смарт соатлар 18 соатгача ишлаб бера олиши ҳамда олдинги авлодга қараганда улар 33% тезроқ қувватланишини таъкидлади. USB-C порти орқали соатлар 0% дан 80% гача қувват олиш учун 45 дақиқа вақт сарфлайди.\nГаджетларнинг беш хил рангли ҳамда корпуси алюминий ва титандан ишланган тури мавжуд.\nЕттинчи авлод Apple смарт соатлари 399 доллардан сотувга чиқади. Ҳозирда Apple Watch 3 серияси 199 доллар, Watch SE эса 279 доллардан сотилмоқда.\n#Apple #Apple Watch #смарт-соат #Apple Watch Series 7


Германиядаги муҳожирларнинг 350 дан ортиқ фарзанди 14 ёшигача никоҳдан ўтгани маълум қилинди\n21:25 / 09.09.2016\nГермания ички ишлар вазирлиги маълумотларига кўра, Германияда яшаётган 361 нафар хорижлик бола 14 ёшигача никоҳдан ўтган. Бу ҳақда "Яшиллар" партияси парламент сўровига вазирликнинг жавобида айтилган. Ҳужжатдан парчалар Funke медиагуруҳи газетасида чоп этилиши белгиланган.\nВазирлик маълумотларига кўра, Германияда 2016 йил 31 июль ҳолатига кўра, оилавий аҳволида "турмуш қурган" деб кўрсатилган 1475 нафар балоғатга етмаган хорижлик бор. Энг кўп уйланган ва эрга текканлар 16 дан 18 ёшгача бўлган болалар орасида бўлиб, уларнинг сони 994 кишини ташкил қилмоқда.\nВазирликда бу кўрсаткич ҳақиқий ҳолатни акс эттирмаслиги ва аслида "турмуш қурган болалар" сони анчагина кўпроқни ташкил қилиши айтилмоқда. Бундай балоғатга етмаганлардан кўпчилиги, яъни 664 киши Германияга Суриядан, 157 киши Афғонистондан, 100 киши Ироқдан, 65 киши Болгариядан, 41 киши Польшадан, 33 киши Руминиядан, 32 киши Грециядан келган. Улар асосан қизлар бўлиб, 1152 кишидан иборат.\nГермания қонунчилиги агар турмуш қурувчилардан бири балоғатга етган ҳамда ота-она ёки васий розилиги билан 16 ёшдан турмуш қуриш мумкин. Турмуш қурганлардан бирининг ёши 14 дан кичик бўлган болалар орасидаги никоҳлар айни вақтгача Германияда ҳақиқий деб тан олинмаган.\nГермания никоҳ балоғатга етмаганлар


Молия вазири ўринбосари Дилшод Султонов халқаро пресс-клубнинг навбатдаги сессиясида Инқирозга қарши кураш жамғармасидан қандай сарф-харажатлар қилингани ҳақида маълумот берди.\n«Бугунги кунга қадар Инқирозга қарши кураш жамғармасидан 6,5 триллион сўмга яқин маблағ сарфланди. Сарф-харажатларнинг биринчи йўналиши коронавирус тарқалишининг олдини олиш билан боғлиқ. Бу йўналишда дори воситалари, тиббий буюмлар ва шифокорларга тўлаб бериладиган моддий рағбатлар, тест таҳлиллари учун пул ажратилган», деди Дилшод Султонов пресс-клубда.\nВазир ўринбосарининг қайд этишича, жамғармадан инфраструктура тузилмалари учун, яъни ичимлик суви, ирригация, мелиорация, мактаблар таъмири ва шифохоналар қурилиши учун ҳам маблағлар сарфланган.\nТаъкидланишича, аҳолини ижтимоий қўллаб-қувватлаш чора тадбирлари доирасида ишсиз қолган фуқароларни вақтинча ишларга жалб қилиш учун 200 миллиард, ишсиз, кам таъминланган оилаларнинг шахсий томорқасини ривожлантириш учун 50 миллиард сарфланган.\nШунингдек, иқтисодиёт тармоқларини ва бизнесни қўллаб қувватлаш учун 2 триллион сўм ажратилган. Энг кўп зарар кўрган «Ўзбекистон ҳаво йўллари» АЖ ва карантин даврида иш фаолияти тўхтаган Тошкент метрополитени каби компанияларни қўллаб-қувватлаш учун маблағлар ажратилган.\n«Инқирозга қарши кураш жамғармасидан сарфланаётган харажатлар Молия вазирлиги сайтида ҳам очиқ тарзда эълон қилиб борилмоқда», дея қўшимча қилди Дилшод Султонов.\nМолия вазирлиги 17 июль куни вазирлик ҳузуридаги жамғарма харажатлари ва даромадлари бўйича маълумотларни эълон қилганди. Унга кўра, даромадлар 7,44 триллион сўм, харажатлар 6,4 триллион сўмга тенг бўлган.\nДаромадларнинг 7,32 трлн сўмлик қисмини халқаро молия институтларининг имтиёзли кредитлари ташкил этади, 123,5 млрд сўм давлат бюджети ҳисобидан ажратилган.\nКоронавирусга қарши курашиш бўйича тадбирларни молиялаштиришга 907 млрд сўм:\nШахсий ҳимоя, дезинфекция ва изоляция воситалари, тест (ПЗР) диагностикумлари, дори ва тиббий техника воситаларини харид қилишга 375 млрд сўм;\nКоронавирус инфекциясига чалинган беморларни даволаётган тиббиёт ходимларига махсус ҳамда қўшимча рағбатлантиришга, карантин тадбирларига жалб қилинган ходимларга кунлик 6 фоизлик қўшимча тўловлар учун 202 млрд сўм;\nФуқароларни карантинда сақлаш билан боғлиқ харажатлар учун 202 млрд сўм;\nКарантиндагиларни овқатлантириш харажатлари - 76 млрд сўм;\nЖамоат жойларини дезинфекция қилиш харажатлари - 25 млрд сўм;\nМахсус автотранспорт воситалари харид қилишга 11 млрд сўм;\nЭпидемик ҳолат билан курашиш бўйича бошқа тадбирларга - 9 млрд сўм.\nИжтимоий соҳага - 2,2 трлн сўм:\nКасаба уюшмалари федерациялари кенгашига кам таъминланган оилаларда яшовчи хотин-қизларни қўллаб-қувватлаш учун 80 млрд сўм;\nЖамоат ишлари жамғармасига банд бўлмаган фуқароларни вақтинчалик ишларга жалб қилиш учун 200 млрд сўм;\n«Тошкент метрополитени» ва «Тошшаҳартрансхизмат» ходимларига иш ҳақи тўловлари учун 24 млрд сўм;\n«Ўзавтотранссервис» ва «Тошшаҳартрансхизмат» транспорт харажатлари учун 9 млрд сўм;\nШаҳарлар ва аҳоли яшаш пунктларининг кўча йўлларини қуриш ва таъмирлашга - 512 млрд сўм;\nТошкент шаҳар маҳаллий бюджетиг ссуда - 181 млрд сўм;\nМаҳаллий бюджетларга солиқ имтиёзлари берилиши натижасида даромадлар етишмовчилигини қоплаш учун - 78 млрд сўм;\nИжтимоий нафақалар - 311 млрд сўм;\nБандликка кўмаклашиш давлат жамғармасига ишсиз, кам таъминланган оилаларга томорқаларини ривожлантириш учун 50 млрд сўм;\n«Ўзтемирйўловчи» АЖнинг молиявий барқарорлигини таъминлаш учун ссуда - 54 млрд сўм;\nКарантиндаги фуқароларни доимий яшаш манзилларига олиб бориб қўйиш ҳамда хорижий давлатлардан қайтиб келган фуқароларни карантин ҳудудларига ташиш харажатлари - 20 млрд сўм;\n«Агробанк» АТБга аҳоли бандлигини таъминлаш учун кредит линиялари - 20 млрд сўм;\nБюджетдан ташқари пенсия жамғармасига субсидия - 117 млрд сўм;\nУмумтаълим ва ихтисослаштирилган мактабларни қуриш, реконструкция қилиш, капитал таъмирлаш ва жиҳозлаш ишларига - 298 млрд сўм;\nПрезидент мактабларини қуриш ва жиҳозлаш ишларига - 100 млрд сўм;\nМактабгача таълим муассасаларини қуриш, реконструкция қилиш, капитал таъмирлаш ва жиҳозлаш ишларига - 138 млрд сўм.\nШифохоналар ва карантин мажмуаларини қуриш ва жиҳозлаш учун - 684 млрд сўм:\n10 000 ўринли махсус шифохоналар қуриш учун - 354 млрд сўм;\n20 000 ўринли аҳолини вақтинчалик карантинда сақлаш мажмуаси қуриш учун - 251 млрд сўм;\nДиагностика лабораторияси мажмуасини реконструкция қилиш учун - 10 млрд сўм;\nҚорақалпоғистон Республикаси, Самарқанд ва Сурхондарё вилоятларида ташкил этиладиган махсус шифохоналар ва вақтинчалик карантинда сақлаш мажмуалари қуриш учун - 69 млрд сўм.\nИқтисодиётни қўллаб-қувватлашга - 2 трлн сўм\n«Иссиқлик электр станциялари» АЖ корхоналарига субсидия маблағлари - 500 млрд сўм;\n«Ҳудудий электр тармоқлари» АЖга ссуда - 250 млрд сўм;\n«Ўзбекнефтгаз» АЖга субсидия маблағлари - 401 млрд сўм;\nИнқирозга қарши курашиш дастури доирасида ажратилган маблағлардан ер майдонларини фойдаланишга киритиш учун туман бюджетларига ажратилган маблағлар - 300 млрд сўм;\nUzbekistan Airways АЖга ссуда - 406 млрд сўм;\nUzbekistan Airports АЖга ссуда - 101 млрд сўм;\nТуризм соҳасини қўллаб-қувватлаш жамғармасига - 20 млрд сўм;\n«Биринчи резинотехника заводи» МЧЖнинг биринчи даражали харажатларни амалга ошириш учун ссуда - 40 млрд сўм.\nСув таъминоти ва ирригация тадбирлари билан боғлиқ харажатлар - 502 млрд сўм\nИрригация объектларини қуриш ва реконструкцияси учун - 335 млрд сўм;\n«Ҳудудий сув таъминоти» МЧЖга ссуда маблағлари - 61 млрд сўм;\nИчимлик суви таъминоти ва оқова сув чиқариш тизимларини қуриш учун - 153 млрд сўм;\nДавлат экология қўмитасига ссуда маблағлари - 53 млрд сўм.\nЭслатиб ўтамиз, шу йилнинг 19 март куни президент Шавкат Мирзиёев раислигида ўтказилган йиғилишда Ўзбекистонда Инқирозга қарши жамғарма тузилиб, унга 10 трлн сўм ажратилиши маълум қилинганди.


Марказий банк: Карантин даврида нархларнинг қимматлашишига олиб келувчи жиддий асослар мавжуд эмас — Review.uz\nМарказий банк: Карантин даврида нархларнинг қимматлашишига олиб келувчи жиддий асослар мавжуд эмас\nКоронавирус пандемияси аҳоли турмушининг оғирлашишига, нархларнинг қимматлашишига олиб келмайдими? Умуман, Ўзбекистонда бу эпидемиядан кейинги иқтисодий ҳолат, пул-кредит сиёсатидаги ўзгаришлар қандай прогноз қилинмоқда?\nБутун жаҳонда рўй бераётгани каби Ўзбекистонда ҳам коронавирус пандемияси билан боғлиқ чекловлар иқтисодий фаоликка салбий таъсир кўрсатмоқда. Бу ўз ўрнида, келгусида аҳолининг даромадларига ўз таъсирини кўрсатмай қолмайди. Пандемия таъсирида шаклланган жорий иқтисодий ҳолат бутун дунёда, жумладан, бизда ҳам жорий йилда аҳоли даромадларининг юқори даражада ошмаслигини кўрсатмоқда.\nПандемиянинг нархларга таъсири бўйича карантиннинг дастлабки кунлари аҳолининг хавотирлари кескин ошиши натижасида асосий озиқ-овқат ҳамда гигиена воситаларига кескин талаб ошиши кузатилди ва бу ҳолат айрим савдо нуқталаридаги нархларга вақтинчалик ўз таъсирини кўрсатди.\nШу билан бирга, қуйидаги омилларга таяниб ҳозирги кунда карантин даврида нархларнинг қимматлашишига олиб келувчи жиддий асослар мавжуд эмаслигини билдирамиз.\nаҳолининг доимий даромадлари қисқариши натижасида истеъмол товарларининг асосий қисмига бўлган ялпи талаб кескин пасайиши;\nкелгуси ойдан бошлаб қишлоқ хўжалиги маҳсулотларининг янги ҳосили катта ҳажмда бозорларга чиқиши;\nтегишли Президент Фармони билан бир қатор асосий халқ истеъмолидаги товарлари ва уларнинг хомашёлари импортига 2020 йил 31 декабрига қадар божхона божи ва акциз солиғининг бекор қилиниши;\nҲукуматнинг озиқ-овқат хавфсизлигини таъминлаш бўйича амалга ошираётган чора-тадбирлари.\nШунингдек, 2020 йилдан бошлаб Марказий банкнинг асосий ставкаси 1 фоиз бандга пасайтирилиб, 15 фоиз даражасида белгиланди. Бу биринчи навбатда, иқтисодий фаоллик пасайиши шароитида инфляция бўйича прогнозларни пасайиш томонга кўриб чиқилганлиги билан боғлиқ.


Фарғона вилояти маъмурияти Сўх туманига инсонпарварлик ёрдамини жўнатди - Anhor\nAnhor Все посты Фарғона вилояти маъмурияти Сўх туманига инсонпарварлик ёрдамини жўнатди\nФарғона вилояти маъмурияти Сўх туманига инсонпарварлик ёрдамини жўнатди\nФарғона вилояти ҳокимлиги томонидан Сўх туманига озиқ-овқат маҳсулотлари, қурилиш материаллари ва бошқа кўплаб аҳоли кундалик ҳаёти учун зарур бўлган буюмлар ортилган хайрия карвони жўнатилди. Бу ҳақда вилоят маъмуриятининг матбуот хизмати хабар беради.\n2020-2022 йилларда Сўх туманини комплекс ривожлантиришга 500 миллиард сўм маблағ йўналтириш кўзда тутилган.\n“Фарғона ҳудудий электр тармоқлари корхонаси” акциядорлик жамияти 16 та трансформатор, 80 дона бетон устунлар, 70 километрдан ортиқ электр узатиш кабеллари каби 2 миллиард 251 миллион сўмликдан ортиқ жиҳозларни туман аҳолиси учун тақдим қилди.\n“Ҳудудгаз Фарғона” масъулияти чекланган жамияти эса 11 та махсус машинада суюлтирилган газ баллонларини, Ўзбекистон туманидаги “Беруний” маҳалла фуқаролар йиғини аҳли эса 5 тонна ун маҳсулотини сўхликларга беминнат ёрдам сифатида юборди.\nЭслатиб ўтамиз, май ойи охирида Ўзбекистон-Қирғизистон чегарасида низо юзага келиши натижасида 187 нафар ўзбекистонлик ва 25 нафар қирғизистонлик жабрланганди.\nЎзбекистон «Тинчликсеварлик глобал индекси»да бир поғона пастга тушди


«ЁШ ЎҚИТУВЧИЛАР» КЛУБИ НЕГА ТАШКИЛ ЭТИЛМОҚДА? » Жиззах ҳақиқати газетаси расмий сайти\nЖиззах ҳақиқати газетаси » Янгиликлар » «ЁШ ЎҚИТУВЧИЛАР» КЛУБИ НЕГА ТАШКИЛ ЭТИЛМОҚДА?\n«ЁШ ЎҚИТУВЧИЛАР» КЛУБИ НЕГА ТАШКИЛ ЭТИЛМОҚДА?\nБиз ғаройиб даврда яшаяпмиз: атрофимиздаги олам жуда тез суръатларда, таниб бўлмас даражада ўзгаряпти. Шунинг учун ўсиб келаётган авлод билан ишлайдиган ўқитувчи ўзгаришларга, ўз камчиликларини тан олишга, ривожланишларга тайёр бўлиши керак. Бу энг қийини, бироқ тўлақонли шахс сифатида мавжуд бўлиш учун зарур бўлган шарт. Ҳеч иш қилмаган кишигина хато қилмайди. Ўқитувчи эса бундайлар тоифасига кирмаслиги аниқ.\nЎқитувчи замонавий ўқувчилар нима билан яшаётганини ҳам тушуниши лозим.\nБундан ташқари, ўқитувчи замонавий ўқувчилар бошқача эканини ёдда тутиши зарур. Улар интернетда яшашмоқда, уларда катта одам маданияти йўқ. Одатда "Ўқитувчи болаларни яхши кўриши керак" дейишади. Бироқ бу фикр жуда мавҳум ва турли талқинларга сабаб бўлиши мумкин. Ахир яхши кўриш тушунчаси жуда кўп қиррали. Ҳурмат тушунчаси билан бари оддий.\nБаландпарвоз сўзлар, буйруқ оҳанги билан замонавий болада таассурот уйғота олмайсиз. Бари "гамбург"ча ҳисоб-китоб билан бўлиши керак: яхши ўқитувчи ўз фанини яхши билади, унинг фойдасини тушунтира олади ва материални қизиқ қилиб етказади.\nАлбатта, хислатларнинг барига эга бўлиш ҳам осон эмас. Кўп ҳолларда мактабда ўқитувчиларни танлаб олиш имконияти мавжуд бўлмайди. Шунга қарамай, идеалга қараб интилиш зарур.\nЯқинда республикамиздаги барча умумий ўрта таълим мактабларида "Ёш ўқитувчилар клуби" фаолияти йўлга қўйилади, деган хабар ижтимоий тармоқларда кўпгина баҳс-мунозараларга сабаб бўлди. Хўш, аслида клубни ташкил этишдан мақсад нима? Қолипга тушиб қолган фикрлардан йироқман. Шу сабаб унга аниқлик киритиш мақсадида мутахассисга мурожаат қилдим.\n—"Ёш ўқитувчилар клуби" ўқувчиларнинг дарс машғулотидан кейинги бўш вақтини унумли ташкил этиш, педагогика соҳасига қизиққан ўқувчи-ёшларни мақсадли тарбиялаш, ўқитувчилик касбини шарафлаш ҳамда ҳар томонлама баркамол авлодни тарбиялашга кўмаклашишга хизмат қилади, — деди вилоят халқ таълими бошқармасининг маънавий-маърифий ишлар бўйича ўринбосари Жасур Бекмуродов. — Клубга 8-11-синфда таҳсил олаётган келажакда ўқитувчилик касбини эгалламоқчи бўлган (ўзини ёш ўқитувчи сифатида синаб кўриш истагидаги) ўқувчилар аъзо бўлиши мумкин.\nКлуб аъзоси ўзини ёш ўқитувчи сифатида синаб кўриш учун битта фанни танлайди ва умумий ўрта таълим мактабининг ўша фан ўқитувчисига "Устоз-шогирд" анъанасига мувофиқ бириктирилади. Ўзи танлаган фани бўйича бириктирилган ўқитувчи билан шуғулланади. Шу билан бирга клуб аъзосига ҳафтада икки кун (махсус жадвал асосида) дарс машғулотларидан сўнг умумий ўрта таълим мактабининг ажратилган синфхонасида ўзи танлаган фани бўйича ёш ўқитувчи сифатида тенгдош-тенгдошга тамойили асосида (ўзи билганларини тенгдошларига ўргатган ҳолда) машғулотлар олиб бориш имконияти берилади. Вилоятимизда клубни ташкил этишга ҳали киришилмади. Аммо илк қадамни энг илғор мактаблардан бошлашни кўзлаб турибмиз. Бу бўйича барча таълим муассасаларига керакли таклиф ва тавсиялар берилган.\nДемак келажакда ўқитувчилик касбини эгалламоқчи бўлган ўқувчилар "Ёш ўқитувчилар клуби"га аъзо бўлиши керак. Менинг таклифим, клубга бириктирилган ўқитувчилар болаларга ижтимоий тармоқдаги "Google" қидирув тизимида топилган маълумотлари билан кифояланиб қолмаслиги керак. Аксинча ўзи кўпроқ изланиши, янгиликлар топиш учун ҳаракат қилиши лозим. Агар ўқитувчи ўз фаолиятини таҳлил қилиб, клубни қандай ривожлантириш ҳақида ўйласа, кўп нарсага эришади. Ҳамма ҳам адашиши мумкин. Ота-оналар, амаки ва холалар ҳам бундан мустасно эмас. Улар ўз устида ишлаши зарур. "Ёш ўқитувчилар" буни қанча тез англаса, шунча яхши.\nБу — ёшларимизни мақсад сари дадил етакловчи имкониятдир.


«Молдова боғдорчилиги» дастури бўйича маблағнинг катта қисми йиғим-теримдан кейинги инфратузилмани ривожлантиришга йўналтирилди • EastFruit\nБош саҳифа › Янгиликлар › «Молдова боғдорчилиги» дастури бўйича маблағнинг катта қисми йиғим-теримдан кейинги инфратузилмани ривожлантиришга йўналтирилди\n«Молдова боғдорчилиги» дастури бўйича маблағнинг катта қисми йиғим-теримдан кейинги инфратузилмани ривожлантиришга йўналтирилди\nМуаллиф: EastFruit 20 Июн 21 21 Июн 21 01\nЕвропа инвестиция банки (ЕИБ) орқали Европа Иттифоқи томонидан қўллаб-қувватланадиган «Молдова боғдорчилиги» дастури бўйича маблағ олувчи фермерлар сони 2020 йилда пандемияга қарамай ортди. Масалан, ўтган йили берилган кредитлар ҳажми 2019 йилга нисбатан тўрт баравар кўп бўлиб, 23,7 миллион еврони ташкил этган, деб хабар бермоқда МОЛДПРЕС.\nЕИБ маълумотларига кўра, ўтган йили пулнинг катта қисми, яъни 9,6 миллион евро йиғим-теримдан кейинги инфратузилмани ривожлантиришга йўналтирилди.\n«Шунингдек, 2020 йилда лабораториялар, таълим ва тадқиқотларга, шунингдек, озиқ-овқат хавфсизлигини ривожлантириш учун инвестицияларга 6,6 миллион евро ажратилди. Боғлар ва узумзорлар яратиш, уларни кўчириш ёки қайта қуриш учун 4,1 миллион евро, қайта ишлаш корхоналарини ривожлантириш учун яна 1,4 миллион евро ажратилди», дейилади банк коммюникесида.\nШунингдек ўқинг: Молдовада бодринг нархи қулади\n2020 йилда кредитлардан фойдаланишнинг ортишига сабаб бўлган омиллардан бири ўтган йиллардаги кучли қурғоқчилик бўлиб, бу деҳқонларга иқтисодий нуқтаи назардан яхши ҳосил олиш учун боғда томчилатиб суғориш усулини қўллаш лозимлигини англатди. Aгар аввалги йилларда ссуда олиш учун аризалар, асосан, совутиш камералари учун бўлса, энди суғориш тизимига тобора кўпроқ эътибор қаратилмоқда. 2020 йилда жами 552 гектар суғориладиган майдон учун 37 та лойиҳа молиялаштирилди.\n«Кредит олиш учун аризалар сони кўпайишига сабаб бўлган яна бир омил Европа ва Россияда 2019 йилги ҳосилнинг пастлиги, шунингдек, COVID-19 сабаб юзага келган инқирознинг бевосита натижаси ўлароқ, Молдовада етиштирилган мевалар нархларининг кўтарилиши бўлди. Шу билан бирга, 2020 йилда кичик ва ўрта синф корхоналарининг пандемия оқибатларини енгишида ёрдам бериш учун ЕИБ Молдова корхоналарига 20 миллион евро миқдоридаги кредит линиясини очди. Бу Европа Иттифоқининг иш жойларини сақлаб қолиш, ликвидлик ва операцияларни қўллаб-қувватлаш, шунингдек, Молдова Республикаси иқтисодиётини тиклашга қаратилган қўллаб-қувватлов жавоби эди», дейилади ЕИБ ҳужжатида.\n«Молдова боғдорчилиги» – бу 120 миллион евролик кредит линияси бўлиб, у озиқ-овқат маҳсулотлари қийматини яратишнинг иқтисодий занжири бўйича барча фаолият турини қўллаб-қувватлайди. Фермерларни ўқитиш, йиғим-терим, озиқ-овқат маҳсулотларини ишлаб чиқариш – шулар жумласидандир. Дастур Европа инвестиция банки орқали Европа Иттифоқи томонидан молиялаштирилади.\nКредит линияси беш мингдан 5 миллион еврогача кредитлар, солиқ имтиёзларини тақдим қилади, шунингдек, инвестиция лойиҳасини ривожлантириш бўйича маслаҳатлар беради.\nбоғдорчиликйиғим-теримдан кейинги инфратузилманиМолдовамузлаткичли камераларсуғориш


Национальный Олимпийский комитет Узбекистана - XIII Осиё ўйинлари\nОсиё ўйинлари Ёзги Осиё ўйинлари XIII Осиё ўйинлари\nXIII Осиё ўйинлари, Бангкок - 1998\nXIII ёзги Осиё ўйинлари 1998 йилнинг 6–20 декабр кунлари Бангкок (Таиланд) шаҳрида ўтказилди. Бу сафарги мусобақаларда 41 давлатдан 6554 нафар (2100 нафари хотин-қизлар) спортчилар, спортнинг 36 турида ғолиблик учун баҳс юритдилар.\nНавбатдаги Осиё ўйинларида Ўзбекистон делегацияси таркибидан 168 нафар спортчи ўрин эгаллади ва улар спортнинг 23 турида Ватанимиз шарафини ҳимоя қилдилар. Қизғин кечган мусобақалар якунларига кўра ҳамюртларимиз жами 40 та медални (7 та олтин, 23 та кумуш, 10 та бронза) қўлга киритдилар ва 41 давлат орасида 10-ўринни банд этдилар.\nУмумжамоа ҳисобида кучли учликдан Хитой (129 та олтин, 78 та кумуш, 67 та бронза), Ж.Корея (65 та олтин, 46 та кумуш, 53 та бронза), Япония (52 та олтин, 61 та кумуш, 68 та бронза) делегациялари мос равишда ўрин эгаллашди.